|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | **Nacrt**  **PROGRAMA o I. izmjenama**  **Programa održavanja komunalne infrastrukture**  **u Gradu Koprivnici za 2018. godinu** | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za izgradnju grada, upravljanje nekretninama i komunalno gospodarstvo | |
| Cilj i glavne teme savjetovanja | Na temelju članka 28. stavka 1. Zakona o komunalnom gospodarstvu Gradsko vijeće Grada Koprivnice donijelo je Program održavanja komunalne infrastrukture u Gradu Koprivnici za 2018. godinu („Glasnik Grada Koprivnice“ broj 4/17. ). Programom je predviđeno ukupno 22.860.000,00 kuna, a ovim Programom o I. izmjenama Programa održavanja komunalne infrastrukture u Gradu Koprivnici za 2018. godinu (u daljnjem tekstu: Program o izmjenama Programa) sredstva se povećavaju za 50.000,00 kuna ili na ukupno 22.910.000,00 kuna.  Sredstva namijenjena Programom održavanja unutar točke „Javna rasvjeta i izgrađena kabelska kanalizacija u vlasništvu Grada Koprivnice” povećana su sa 3.160.000,00 kuna na 3.335.000,00 kuna. To povećanje proizašlo je povećanjem planiranih sredstava na „Troškovima električne energije“ za 300.000 kuna uzrokovanih povećanjem cijene električne energije; smanjenjem stavke „Održavanje izgrađene kabelske kanalizacije u vlasništvu Grada Koprivnice“ za 50.000,00 kuna i smanjenjem stavke Programski alat za održavanje i upravljanje javnom rasvjetom u iznosu za 75.000,00 kuna.  Ukupna sredstva planirana za točku „Održavanje i upravljanje nerazvrstanih cesta“ smanjena su sa 14.160.000,00 kuna na 13.985.000,00 kuna. Ukupno smanjeni iznos sredstava je 175.000,00 kuna.  Unutar ove točke Programa izvršena je preraspodjela ranije planiranih sredstava, u skladu s uočenim potrebama od početka 2018. godine. Unutar toga umanjene su neke stavke za koje je to ocijenjeno odgovarajućim u odnosu na izvršen i planirani obim poslova, dok su neke stavke povišene u skladu sa realiziranim poslovima kroz godinu i očekivanom realizacijom istih do kraja 2018. godine. Stavka „Godišnje održavanje nerazvrstanih cesta“ smanjena je za 300.000,00 kuna u skladu sa planiranom realizacijom poslova održavanja do kraja 2018. godine, dok je stavka „Zimska služba“ povećana za 300.000,00 kuna u skladu sa realizacijom iste i planiranim troškovima do kraja tekuće godine. Stavka „Izrada projektne dokumentacije i vršenje usluge nadzora za poslove održavanja nerazvrstanih cesta i odvodnje atmosferskih voda“ smanjena je za 50.000,00 kuna u skladu sa trenutnim stadije izrade projektne dokumentacije, planiranom izradom projektne dokumentacije do kraja godine i vršenjem nadzora pojačanog održavanja prema planovima za izvođenje predmetnih radova do kraja godine. Stavka „Programski alat za održavanje i upravljanje održavanjem nerazvrstanih cesta“ smanjena je ovim Programom o izmjenama Programa za 125.000,00 kuna.  Sredstva namijenjena Programom održavanja unutar točke „Veterinarski i sanitarni poslovi” uvećana su za 30.000,00 kuna te je ukupno povećanje sa 580.000,00 kuna na 610.000,00 kuna. Povećanje je na aktivnosti „Veterinarski poslovi-mikročipiranje”, kako bi se osigurala sredstva za te poslove do kraja 2018.godine, a zbog povećanog broja subvencioniranja mikročipiranja pasa građana.  Ukupna sredstva planirana za točku „Ostali poslovi održavanja komunalne infrastrukture“ uvećana su za 20.000,00 kuna sa 260.000,00 kuna na 280.000,00 kuna radi planiranog povećanja troškova za stavku „Prigodno uređenje grada“. | |
| Mjesec stvaranja dokumenta | Lipanj 2018. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Programa objavljen je na internetskoj stranici Grada Koprivnice www.koprivnica.hr  Javno savjetovanje trajalo je 15 dana te je bilo otvoreno od 07.06. do 22.06. 2018. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Renata Štefec | Datum:  26.lipnja 2018. |